bohem
Store norske leksikon,Ordforklaringer,Fremmedord og lånord
Bohemen er en gruppe kunstnere, forfattere og intellektuelle som lever et liv som ikke er konvensjonelt. En bohem er en person som tilhører en slik gruppe.
Bohem har tidligere betydd gruppe av rom fra Böhmen. Den nåværende betydningen ble innført gjennom Henri Murgers litterære verk Scènes de la vie de Bohème (1848).For eksempel er Pariserbohemen bohemen i Paris. Kristianiabohemen var bohemen i Kristiania i 1880-årene – dette ordet ble kjent gjennom Hans Jægers verk Fra Kristiania-bohêmen (1885). Se bohembevegelsen. Les mer i Store norske leksikon fremmedord bohembevegelsen